CELEX: 32014R0168
Language: sl
Date: 2014-02-21 00:00:00
Title: Izvedbena uredba Komisije (EU) št. 168/2014 z dne 21. februarja 2014 o spremembi Uredbe (ES) št. 555/2008 glede poročanja o podpornih programih držav članic in njihovega ocenjevanja

22.2.2014   
            
            
               SL
            
            
               Uradni list Evropske unije
            
            
               L 54/14
            
         
      IZVEDBENA UREDBA KOMISIJE (EU) št. 168/2014
   z dne 21. februarja 2014
   o spremembi Uredbe (ES) št. 555/2008 glede poročanja o podpornih programih držav članic in njihovega ocenjevanja
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 54(c) Uredbe,
   ob upoštevanju naslednjega:
   
               (1)
            
            
               Člen 35 Uredbe Komisije (ES) št. 555/2008 (2) določa podrobna pravila za izvajanje člena 188a(5) in (6) Uredbe Sveta (ES) št. 1234/2007 (3) glede poročanja o podpornih programih držav članic v vinskem sektorju in njihovega ocenjevanja. Uredba (EU) št. 1308/2013 je razveljavila in nadomestila Uredbo (ES) št. 1234/2007 z veljavnostjo od 1. januarja 2014.
            
         
               (2)
            
            
               Uredba (EU) št. 1308/2013 ne vključuje določbe o poročanju o podpornih programih držav članic in njihovem ocenjevanju, kakor je določeno v členu 188a(5) in (6) Uredbe Sveta (ES) št. 1234/2007, vendar pa Komisijo pooblašča, da v zvezi s tem sprejme ukrepe z izvedbenimi akti. Zato bi bilo treba prilagoditi člen 35 Uredbe (ES) št. 555/2008.
            
         
               (3)
            
            
               Uredbo (ES) št. 555/2008 bi bilo zato treba ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Člen 35 Uredbe (ES) št. 555/2008 se spremeni:
   
               1.
            
            
               odstavek 1 se nadomesti z naslednjim:
               „1.   Države članice vsako leto najpozneje do 1. marca Komisiji predložijo poročilo o izvajanju ukrepov, ki so jih določile v svojih podpornih programih iz oddelka 4 poglavja II naslova I dela II Uredbe (EU) št. 1308/2013 Evropskega parlamenta in Sveta (4) v predhodnem finančnem letu.
               V navedenih poročilih se navedejo in opišejo ukrepi, za katere je bila v okviru podpornih programov odobrena pomoč Unije.
               Navedena poročila države članice Komisiji predložijo v obliki, ki je določena v prilogah V in VI k tej uredbi. Podatki v ustreznih razpredelnicah se nanašajo na ukrepe podpornega programa po posameznih letih:
               
                           (a)
                        
                        
                           izkaz o izdatkih po proračunskih letih, ki so nastali že med programiranjem in nikakor ne bodo presegli proračunske omejitve za državo članico, kakor je določena v Prilogi VI k Uredbi (EU) št. 1308/2013;
                        
                     
                           (b)
                        
                        
                           napovedi za naslednja proračunska leta do konca predvidenega obdobja izvajanja podpornega programa do proračunske omejitve za državo članico, kakor je določena v Prilogi VI k Uredbi (EU) št. 1308/2013, in v skladu z zadnjo vlogo, poslano v skladu s členom 3 te uredbe.
                        
                     
         
               2.
            
            
               odstavek 4 se nadomesti z naslednjim:
               „4.   Države članice do 1. marca 2014 in drugič do 1. marca 2017 Komisiji predložijo oceno stroškov in koristi podpornih programov ter navedbo o tem, kako bodo povečale svojo učinkovitost.
               Države članice navedene ocene Komisiji predložijo v obliki, ki je določena v prilogah V in VI. V sklepne ugotovitve se vključijo tudi naslednje postavke:
               
                           —
                        
                        
                           :
                        
                        
                           C1
                        
                        
                           :
                        
                        
                           ocena stroškov in koristi podpornega programa;
                        
                     
                           —
                        
                        
                           :
                        
                        
                           C2
                        
                        
                           :
                        
                        
                           Načini za povečanje učinkovitosti podpornega programa.“
                        
                     
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. februarja 2014
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 347, 20.12.2013, str. 671.
   
      (2)  Uredba Komisije (ES) št. 555/2008 z dne 27. junija 2008 o določitvi podrobnih pravil za izvajanje Uredbe Sveta (ES) št. 479/2008 o skupni ureditvi trga za vino glede podpornih programov, trgovine s tretjimi državami in obsega vinogradniških površin ter o izvajanju nadzora v vinskem sektorju (UL L 170, 30.6.2008, str. 1).
   
      (3)  Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (UL L 299, 16.11.2007, str. 1).
   
      (4)  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).“;